Benicio Del Toro
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Benicio Del Toro er en filmskuespiller som er født i Puerto Rico og innehar både spansk og amerikansk statsborgerskap.
Som femtenåring flyttet han med familien til Mercersburg i Pennsylvania. Han studerte skuespill i New York og Los Angeles før han startet karrieren innen TV.Filmdebuten hans kom i 1988, og Del Toro spilte deretter skurk i James Bond-filmen Licence To Kill (Med rett til å drepe, 1989) og hadde biroller i The Usual Suspects (De mistenkte, 1995), Julian Schnabels Basquiat (1996), Terry Gilliams Fear and Loathing in Las Vegas (Frykt og avsky i Las Vegas, 1998) og Guy Ritchies Snatch (2000).Han har siden gjort fine karakterroller i blant annet Steven Soderberghs Traffic (2000; Oscar og Golden Globe for beste birolle), Alejandro González Iñárritus 21 Grams (2003; Oscar-nominasjon), Sin City (2005) og Susanne Biers Things We Lost in the Fire (2007). For sitt portrett av revolusjonshelten Ernesto «Che» Guevara i Che (2008; 2 deler) vant han prisen for beste skuespiller under filmfestivalen i Cannes.Siden har han spilt tittelrollen som Pablo Escobar i Escobar: Paradise Lost (2014) og i Denis Villeneuves Sicario (2015), to filmer som på hver sin måte omhandler narkotikatrafikken mellom Sør-Amerika og Nord-Amerika. Les mer i Store norske leksikon Film i USA